**Anexă**

 **la Hotărârea nr. 77/2022**

ROMÂNIA ROMÂNIA

JUDEȚUL CLUJ JUDEȚUL CLUJ

CONSILIUL JUDEȚEAN MUNICIPIUL CÂMPIA TURZII

Nr. ….. / …………………2022 Nr. ………… / …………………….2022

**PROTOCOL**

pentru stabilirea unor măsuri privind reglementarea modului de folosinţă a imobilului - **Depozit neconform de deșeuri urbane Câmpia Turzii - închis**, realizat în cadrul Proiectul „Sistem de Management Integrat al Deșeurilor în Județul Cluj”

încheiat astăzi \_\_\_, \_\_\_.2022

1. **PREAMBUL**

Prezentul Protocol a fost încheiat având în vedere prevederile :

* art. 10 alin. (1) şi (2) din Documentul de Poziție încheiat în data de 28.07.2010, aprobat prin Hotărârea ADI Eco-Metropolitan Cluj nr. 2/28.07.2010, cu modificările și completările ulterioare,
* Hotărârii Consiliului Județean Cluj nr. / ……… 2022 pentru stabilirea unor măsuri privind reglementarea modului de folosinţă a imobilului - Depozit neconform de deșeuri urbane Câmpia Turzii - închis,
* Hotărârii Consiliului Local al Municipiului Câmpia Turzii nr. ……./ ……… 2022 privind ………….
1. **PĂRŢILE PROTOCOLULUI**

 **U.A.T. JUDEȚUL CLUJ** - cu sediul în municipiul Cluj-Napoca, Calea Dorobanților, nr. 106, ( se vor menţiona toate datele de identificare : CUI, cont Trezorerie ş.a.m.d. ….), reprezentat legal prin Preşedintele Consiliului Judeţean Cluj – Alin TIŞE

 în calitate de **PROPRIETAR**

**și**

**U.A.T. MUNICIPIUL Câmpia Turzii** cu sediul în municipiul Câmpia Turzii ( se vor menţiona toate datele de identificare : CUI, cont Trezorerie ş.a.m.d. ….), reprezentat legal prin Primarul Municipiului Câmpia Turzii – Dorin Nicolae LOJIGAN, în calitate de **BENEFICIAR** au procedat la încheierea prezentului Protocol .

 **III. OBIECTUL PROTOCOLULUI**

**3.1.** Obiectul protocolului îl constituie stabilirea măsurilor necesare pentru asigurarea folosinţei imobilului – **Depozitul neconform de deșeuri urbane Câmpia Turzii - închis,** proprietate publică a Județului Cluj, în administrarea Consiliului Județean Cluj, situat în municipiul Câmpia Turzii, str. Laminoriștilor, nr. 248A, jud. Cluj, înscris în CF nr. 56766 Câmpia Turzii, nr. cad. 56766- C1, edificat pe terenulîn suprafață totală de 54.337 mp, proprietate publică a Municipiului Câmpia Turzii, având nr. cad. 56766.

 **3.2.** Valoarea finală a lucrărilor executate și a dotărilor aferenteDepozitului de deșeuri urban neconform Câmpia Turzii- închis este 10.499.516,31 lei (cu TVA), acestea fiind realizate în cadrul obiectivului de investiţii ”Închiderea depozitelor urbane neconforme din județul Cluj -Câmpia Turzii ”, din Proiectul „Sistem de Management Integrat al Deșeurilor în Județul Cluj” şi având următoarele capacități fizice :

* Sistem de impermeabilizare;
* Sistem gestionare biogaz;
* Sistem gestionare levigat;
* Sistem de colectare ape meteorice;
* Drum de acces pentru puțurile de degazare si Platforma tehnologică;
* Sistem monitorizare;
* Împrejmuire gard și poartă intrare;
* Cladire personal și toaleta ecologică;
* Alimentare cu energie electrica;
* Instalatii electrice;

 **3.3.** Predarea-preluarea efectivă se va face pe bază de proces verbal de predare-primire care se va încheia între reprezentanţii părţilor în termen de max. 30 de zile de la intrarea în vigoare a prezentului protocol.

**IV. OBLIGAȚIILE PĂRȚILOR**

4.1. **U.A.T. JUDEȚUL CLUJ** are următoarele obligații:

- să predea în folosinţă imobilul - **Depozitul neconform de deșeuri urbane Câmpia Turzii - închis,** cu toate anexele și dotările aferente;

- să asigure folosinţa netulburată a imobilului;

- să predea Cartea tehnică a construcției pentru Depozitul de deșeuri Câmpia Turzii;

- să predea Manualul privind instruirea personalului în vederea exploatării, reparării, întreținerii și urmăririi comportării în timp a Depozitului de deșeuri închis Câmpia Turzii (atasat prezentului protocol);

- să răspundă de obligațiile asumate prin contractul de lucrări în baza căruia au fost executate lucrările de închidere a Depozitului de deșeuri Câmpia Turzii, până la expirarea perioadei de garanție şi întocmirea procesului verbal de recepţie finală.

- să desemneze reprezentant/reprezentanți din cadrul aparatului de specialitate al

Consiliului Județean Cluj, care vor fi responsabili cu monitorizarea și gestionarea modului de implementare a obligațiilor stabilite în sarcina părților, prin acte normative cât și prin prezentul protocol.

4.2. **MUNICIPIUL CÂMPIA TURZII** are următoarele obligații:

- să primescă în folosinţă imobilul cu toate dotările aferente;

- să îngrijească, să conserve și să asigure paza imobilului și a anexelor acestuia, ca un bun proprietar.

- să folosească imobilul potrivit destinaţiei sale ;

- să efectueze pe cheltuiala sa, monitorizarea post-inchidere a Depozitului de Deseuri Câmpia Turzii inchis, pe o perioada de 5. ani ;

- să efectueze acțiuni de urmărire a comportării în timp a construcției în vederea satisfacerii prevederilor privind menținerea cerințelor esenţiale, respectiv rezistență, stabilitate și durabilitate ale construcțiilor ş. a.,

- să informeze de îndată proprietarul (Judeţul Cluj) despre orice degradare survenită care poate apărea pe parcursul perioadei de garanţie, în vederea luării măsurilor de remediere de către antreprenor. Perioada de garanţie este de **60 luni**, începând de la data încheierii procesului verbal de recepție la terminarea lucrărilor.

- să predea imobilul liber şi în bună stare, la data expirării duratei prezentului protocol.

**-** să desemneze reprezentant/reprezentanți din cadrul aparatului de specialitate al

Primarului Municipiului Câmpia Turzii, care vor fi responsabili cu monitorizarea și gestionarea modului de implementare a obligațiilor stabilite în sarcina părților, prin acte normative cât și prin prezentul protocol.

**V. DURATA PROTOCOLULUI**

 5.1. Durata protocolului este de 5 ani şi se calculează de la data intrării în vigoare a acestuia.

 5,2. Durata prezentului protocol poate fi prelungită cu acordul ambelor părţi, prin încheierea unui act adiţional.

**VI. DOCUMENTELE PROTOCOLULUI .**

1. Procesul verbal de predare –primire (efectivă) a imobilului şi a anexelor aferente acestuia.
2. CARTEA TEHNICĂ A CONSTRUCȚIEI pentru Depozitul de deșeuri Câmpia Turzii închis (în format electronoic);
3. Manualul privind instruirea personalului în vederea exploatării, reparării, întreținerii și urmăririi comportării în timp a Depozitului de deșeuri închis.

**VII. NOTIFICĂRI ÎNTRE PĂRŢI**

 Notificarile/înştiinţările între părţi se vor face doar în scris prin expediere poştală cu confirmare de primire, fax sau e-mail şi sunt valide dacă se asigură confirmarea primirii de către cealaltă parte căruia îi sunt adresate.

 **VIII. LITIGII**

 Orice eventuale neînţelegeri privind validitatea prezentului protocol sua rezultate din interpretarea, executarea sau încetarea acestuia vor fi soluţionate pe cale amiabilă de către reprezentanţii acestora. În cazul în care nu este posibilă rezolvarea pe cale amiabilă, părţile se vor adresa instanţelor judecătoreşti competente.

 **IX. CLAUZE FINALE**

Modificarea protocolului se poate face numai cu acordul ambelor părţi, prin încheierea unui act adiţional.

Prezentul protocol a fost încheiat azi . . 2022, în 2 (două) exemplare originale, câte unul pentru fiecare parte şi intră în vigoare la data semnării de către ambele părţi.

 **U.A.T. U.A.T.**

 **JUDEȚUL CLUJ, MUNICIPIUL CÂMPIA TURZII**

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI**

 **Alin Tișe Simona Gaci**